《题道中观梅》
宋代·王大受

等雪不成花自开，是花飞雪不须猜。
一枝冷艳冲寒出，万里春风破冻回。
最爱横斜无别树，莫愁零落有苍苔。
几年许却西湖醉，犹恋千岩未肯来。

作者简介：饶州乐平人，字宗可，一作仲可，号拙斋。王克明子。为叶适弟子。工诗，为人豪迈，颇自负。孝宗时，以吴琚奏为绍兴盐官。琚有调剂二宫之功，大受实与密谋。后为史弥远所忌，编置邵武。有《拙斋诗集》。